פארק הכלניות

פארק הכלניות הוא פארק עצים וחורשה שהוקם על ידי קרן קיימת לישראל בשיתוף מועצת נשר לפני הפיכתה לעיר, בשנת 1989. הפארק הוקם בצמוד לכביש 7212 שבחלקו התחתון שמו רחוב הכלניות מצידו המזרחי, ורחוב המעפילים בשכונת גבעת נשר מצידו המזרחי. שטח הפארק הוא בבעלות חברת כלל תעשיות, הבעלים של מפעל נשר חיפה. במסגרת תוכנית הבנייה של חברת כלל תעשיות בנשר בגוש 11170 הכולל את מחצבת נשר הישנה, הוכרז כל השטח כשמורת טבע מאושרת. בשנות ה-80 של המאה ה-20 החלה קרן קיימת לישראל להקים פארקים שונים בישובי פיתוח בדגש על חורשות בשטחי היישובים. במסגרת זו אותר השטח הנטוע במדרון הגולש בין גבעת נשר וכביש 7212 שבזמנו היה הכביש היחיד שעלה מנשר לאוניברסיטת חיפה (לפני סלילת כביש 705). השטח נמדד ותוכנן בו שביל המקשר בין הכביש לשכונת גבעת נשר עם גישרון שעובר מעל מעל הוואדי. רכיבי התכנון כללו מבנה עגול בנוי מידרגי אבן וקופינג בטון על מחציתו, מתוך מחשבה על פעילות קבוצתית דוגמת הצופים מהמבנה העגול יצא השביל דרומה לרחבה אליפטית בה הותקן מתקן משחק וטיפוס בעיצובו של האמן מעין הוד יצחק שמואלי. בשנת 1989 נמצאה תרומה לביצוע הפרויקט על השלט נכתב ”הוקם לזכרם של אברהם ואסתר שרה ארליק מטורונטו קנדה, בתרומת בנם אליעזר ארליק, שומברג קנדה” . האתר הוקם על ידי חוליות הבנייה של אגף הכשרת הקרקע של קק"ל מכברי בראשותו של המהנדס מרכוס קוגן. את התוכנית הכינה אדריכלית הנוף חנה יפה שעמדה בזמנו בראש מחלקת התכנון של החבל התיכון באגף היעור. בסמוך לפארק הקימה מועצת נשר שני מגרשי טניס. שטח פארק הכלניות במקור נמצא בתוך שמורת טבע קטנה המשתרעת במעלה הכביש מימינו בין בית הספר היסודי "בית יהושע" לצומת הטי עם רחוב העלייה. שטח זה שהוא בבעלות חברת כלל תעשיות אושר כשמורת טבע במסגרת תוכנית הבנייה של כלל נדל"ן לבניית בתוך מחצבת נשר הישנה הנמצאת בקטע זה ממזרח לכביש 7212. שמו בתחילה היה "פארק נשר". בשנת 2004 הקימה קק"ל פארק נוסף בעיר נשר היוצא משכונת רמות יצחק, וקראה גם לו פארק נשר. שני השמות הזהים לשני פארקים באותה עיר גרמו לבלבול למגיעים לפארק ומטיילים הגיעו לשכונת גבעת נשר בחיפוש אחרי הגשרים התלויים שפארק ברמות יצחק. רק בשנת 2017, שונה שמו של הפארק ל"פארק הכלניות" השלט בכניסה לפארק מכביש 7212 שונה בהתאם, אבל שלט הכניסה לפארק מרחוב המעפילים לא שונה ונכון למאי 2024, מופיע עליו השם "פארק נשר". בחודש דצמבר 2023 החלה עיריית נשר לבצע שינויים בפארק. השינויים כללו השארת מגרש טניס אחד בכניסה אליו, ויצירת שביל הליכה רחב המגיע עד בית הספר בית יהושע בשכונת נשר הוותיקה. ב- 5 בפברואר 2024 פרסם פקיד היערות במשרד החקלאות ופיתוח הכפר את בקשת רישיון הכריתה של עיריית נשר לכרות 60 עצים בפארק לצורך בניית מתקני ספורט ופנאי ויצירת דרך גישה רחבה בתוך החורשה. הבקשה שלהם מתייחסת לכריתת העצים הבאים עצי אורן קפריסאי - 22 עצים אקליפטוס מסמרי - 8 עצים אלון מצוי - עץ אחד אקליפטוס - 3 עצים ברוש מצוי - 8 עצים חרוב מצוי - 4 עצים אשחר רחב-עלים - 3 עצים קתרוסית מרובעת - 2 עצים עצים שונים-אחרים - 9 עצים ב- 7 בפברואר 2024 לפני כניסת רישיון הכריתה לתוקף החלו פועלים לכרות עצים ביער. בעקבות פנייה שנעשתה לפקיד היערות, כריתת העצים הופסקה. התוכנית החדשה של הפארק המרחיבה אותו מרחוב הרקפות ועד בית הספר בית יהושע, מתנתקת מהפארק שהוקם ב-1989. השטח הוותיק הוגדר על ידי האדריכלים כשטח למדורות, ובונים מתקנים חדשים בחלקו הצפוני של הפארק, תוך יישור שטח וכריתת עצים. בתהליך שינוי הפארק נהרסו 2 מגרשי טניס ברחוב המעפילים. נסללה דרך חדשה מתוך מגרשי הטניס לשעבר לתוך החורשה. צפונית לגשרון שדרכו הגיעו לתוך הפארק מרחוב המעפילים. הגשרון עובר מעל ואדי קטן הזורם מפארק הכרמל דרך רחוב העלייה, רחוב הרקפות, מגיע לבית הספר בית יהושע ושם נבלע בצינור ניקוז. המועד האחרון להגשת הערר לפקיד היערות היה ה-19 בפברואר 2024. עד תאריך זה הוגשו למעלה מ-20 עררים על ידי תושבי נשר. ב-26 בפברואר 2024, בוטל רישיון הכריתה על ידי פקיד היערות שקיבל את טענות מגישי הערר. תוך התייחסות לכך שהתוכנית לא התחשבה בכך שהפארק הוא שמורת טבע מאושרת. עיריית נשר התבקשה להגיש תוכנית חדשה. בחודש ספטמבר 2024 עיריית נשר המשיכה את העבודה בפארק, אך התוכנית שונתה. בונים קיר אבנים ליד הוואדיון הזורם מפארק הכרמל, ייבנה גשר העובר מעל הוואדיון, ומתקן הרפתקאות יער בונים גינת כלבים ומתקני ספורט במגרש הטניס לשעבר. ומגרש הטניס הצמוד לרחוב המעפילים ישוקם. למרות שנאמר שלא תהיה כריתת עצים, עץ אחד "נפל" וחפרו לעומק ליד שורשי שני עצים נוספים, ובכך חשפו אותם לסכנה. מדיה וקבצים בנושא פארק הכלניות, נשר בוויקישיתוף פארק הכלניות בערוץ יוטיוב תוכנית 355-0459364 באתר הוועדה המקומית לתכנון ובנייה מורדות הכרמל. 60 עצים בפארק הכלניות, מתוך אתר "מעירים" מכתב לפקיד היערות: בקשת בדיקה האם עצים שנכרתו היום בפארק הכלניות בעיר נשר גוש: 11170 חלקה: 1, נכרתו ברישיון של פקיד היערות, 7 בפברואר 2024, ארכיון היסטורי של העיר נשר חגית הורנשטיין, המאבק הבא של תושבי נשר נגד כריתת עצים: הפעם בפארק הכלניות, באתר כל בו, ‏12 בפברואר 2024 מכתב ענבר אשכנזי מ"מ פקיד היערות "החלטה בהשגות פארק הכלניות נשר", ארכיון היסטורי של העיר נשר פארק הכלניות נשר. המשך עבודות בפארק. ירדתי מרח' הכלניות. בנו עוד קיר וחצבו עוד אדמה. 13/9/24 בערוץ יו טיוב